
Kakva je Poslanikova, sallallahu alejhi ve selleme, definicija Kur’ana?


* 
* 
* 
* 
* 
* 
* 

 
Kakva je Poslanikova, s.a.v.s, definicija Kur’ana?

Alija, Allah sa njim bio zadovoljan, prenosi ***[hadis](https://pitajucene.com/search/Hadis/questions/ "Pretraži pitanja o hadisima")*** u kojem stoji da je Allahov ***[Poslanik](https://pitajucene.com/search/poslanik/questions/ "Pretraži pitanja o poslanicima")***, sallallahu alejhi ve selleme, rekao: ”Doista će se pojaviti smutnja. Alija reče: ‘A koji je izlaz, Allahov Poslaniče?’ Poslanik reče: ”Allahova Knjiga je izlaz . U njemu je izviješće o onom što je bilo prije vas i vijesti o onom što će biti poslije vas. U Kur’anu su presude za vaše sporove. ***[Kur’an](https://pitajucene.com/search/Kur%5C%27an/questions/ "Pretraži pitanja o Kur\'anu")*** je govor koji rastavlja istinu od neistine, lakrdija on nikakva nije. Koji silnik ga napusti Allah će ga uništiti, a ko bude tražio uputu izvan njega, Allah će ga u zabludi ostaviti. 


Kur’an je čvrsta Allahova spona, i mudra ***[opomena](https://pitajucene.com/search/opomena/questions/ "Pretraži pitanja o opomenama")***, on je pravi put. Njega strasti ne mogu iskriviti, niti ga jezici mogu izmijeniti. Učenjaci se od njega ne mogu nikada zasititi, niti on zastarijeva s tim što se mnogo ponavlja.Nema kraja njegovim ljepotama. Kada su ga džini čuli, kazali su: ‘Mi smo doista Kuran, koji izaziva divljenje slušali, koji upućuje pravom putu.Ko po njemu govori, istinu govori, ko po njemu radi, biće nagrađen, ko po njemu sudi, pravedno postupa, a ko poziva njemu, upućen je na pravi put.”


Hadis bilježi imam Tirmizi u svome Sunenu (5/172) i kaže:Ovaj hadis ne poznajemo osim ovim putem, a njegov lanac prenosilaca je nepoznat.


Međutim Ibn Kesir u svome djelu Fadailu-l-Ku’an, na strani 11 veli da to nije tačno, nego je istina da je još ovaj hadis prenesem putem Muhammeda b.Ishaka, od Muhammeda b.Ka’ba El-Kurezija, od El-Harisa El-A’vera. Zatim kaže:To je govor koji je hasen sahih, s tim da je još pored njega prenesena i ***[predaja](https://pitajucene.com/search/predaj/questions/ "Pretraži pitanja o predajama")*** na ovu temu od Abdullaha b.Mes‘uda.


Vidi: Fahd Er-Rumi, Dirasatun fi ulumi-l-Kur‘ani,str.52


Prof. ***[Senad Muhić](https://pitajucene.com/search/Senad+Muhi%C4%87/answers/ "Pretraži odgovore od prof. Senad Muhić")***


Preuzeto sa stranice <https://subuluselam.wordpress.com> koju uređuje prof. Senad Muhić


